Prebet Sapu

Prebet Sapu atau dikenali sebagai Hail, Driver!, ialah sebuah filem drama Malaysia 2020 arahan Muzzamer Rahman. Ia mengisahkan seorang pemuda yang mencari kehidupan di ibu kota Kuala Lumpur sebagai pemandu prebet sapu e-hailing walaupun buta warna.

Ia dipilih sebagai penyertaan Malaysia untuk Anugerah Akademi untuk Filem Cetera Antarabangsa Terbaik di Anugerah Akademi ke-94. Ia ditayangkan di pawagam pada 16 Disember 2021 di Malaysia.

Filem ini berlatarkan hitam putih.

 Sinopsis 
2018. Aman berpindah dari Pahang ke Kuala Lumpur dengan kereta lama arwah bapanya bagi mengejar impiannya untuk menjadi penulis. Namun, Aman bersusah payah mencari kerja dan dihalau keluar dari bilik sewa. Dia terpaksa tidur di dalam keretanya dan menjadi pemandu e-hailing (e-panggilan) secara haram, setelah gagal mendapatkan lesen memandu kerana buta warna.

Sehinggalah dia bertemu dengan Bella, seorang penumpang Cina, yang menawarkan dia tinggal sementara di tempatnya, dengan syarat Aman mesti menjadi pemandu peribadi untuk kerja malamnya sebagai 'Gadis Pengiring'.

Apabila kedua-dua jiwa miskin bandar menjadi kawan, konflik sedang menanti. Bagaimana kisah mereka akhirnya?

Pelakon

Pelakon utama
 Amerul Affendi sebagai Aman
 Lim Mei Fen sebagai Bella

Penampilan khas
 Bront Palarae sebagai Toompang Broker
 Sharifah Amani sebagai Penumpang Wanita 1
 Nadiya Nisaa Penumpang Wanita 2
 Jay Iswazir sebagai Lelaki Pasar Makanan
 Namron sebagai Penumpang Buta
 Chew Kin Wah sebagai Penumpang Indonesia
 Anas Ridzuan sebagai Budak Poster
 Roslan Madun sebagai Ahli Politik/Kazar Bijan
 Megat Sharizal sebagai Ahli Politik Muda/Kazar Bijan
 Shah Kimin sebagai Budak Poster

 Keluaran 
Penggambaran filem dijalankan pada tahun 2017. Ia ditayangkan di festival filem antarabangsa Jogja-Netpac Asian Film Festival (JAFF) pada 16 December 2020 di Indonesia. Ia juga ditayangkan festival filem seperti Udine Far East Film Festival di Itali; Toronto Reel Asian Film Festival di Kanada; Asian Film Festival di Sepanyol, dan lain-lain.

Ia dipilih oleh Finas untuk mewakili Malaysia bagi kategori Filem Cetera Antarabangsa Terbaik di Anugerah Akademi (Oscars) ke-94.

Ia ditayangkan di pawagam pada 16 Disember 2021 di Malaysia.

Anugerah dan pencalonan
TahunAnugerahKategoriPencalonanKeputusan2022Malaysia Golden Global Awards (MGGA)Lakon Layar Terbaik Muzammer Rahman Festival Filem Malaysia ke-32Pengarah Terbaik Muzammer Rahman Pelakon Lelaki Terbaik Amerul Affendi  Pelakon Wanita Terbaik Lim Mei Fen  Lakon Layar Terbaik Muzammer Rahman Cerita Asal Terbaik Muzammer Rahman Sinematografi Terbaik Fairuz Ismail, Hafiz Rashid Penataan Seni Terbaik Edward Chee Boon Poster Terbaik Le Mediator Studio, Jarl Faizal 2023Anugerah dan Festival Filem Antarabangsa ASEAN 2023Pelakon Lelaki Terbaik Amerul Affendi  Filem Terbaik Prebet Sapu (Le Mediator Studio) 

Lihat juga

 Senarai penyerahan Malaysia untuk Anugerah Akademi bagi Filem Bahasa Asing Terbaik

Rujukan
11. "Prebet Sapu Tayangan Perdana". ON-e. 18   Disember 2021.

Pautan luar

 Cari lokasi pawagam dan jadual: Malaysia


Kategori:Filem 2021
Kategori:Filem arahan Muzzamer Rahman
Kategori:Filem Malaysia tahun 2021
Kategori:Filem drama Malaysia
Kategori:Filem bahasa Melayu